例如家陣政府話要立法，要限住啲人每個禮拜可以用幾多個鐘頭嚟上社交媒體，噉搞社交媒體嘅公司啲股價好有可能會受到打擊，如果一位投資者揸嘅股票冚唪唥都係社交媒體公司嘅，噉佢就會有相當嘅損失，而相比之下，如果佢揸嚇社交媒體公司嘅股票同時又揸嚇快餐店公司嘅股票，就冇咁易受制於呢啲專打擊某個 sector 嘅風險。